**Usmernenie v súvislosti s registráciou „D chovu“ ošípanej za účelom jej zabitia do 24 hod.**

Štátna veterinárna a potravinová správa Slovenskej republiky (ďalej ako „ŠVPS SR“) podľa § 6 ods. 2 písm. p) zákona č. 39/2007 Z. z. o veterinárnej starostlivosti v znení neskorších predpisov (ďalej len „zákon“), usmerňuje postup registrácie chovov s ošípanou určenej na domácu spotrebu – zabite do 24 hodín od presunu z registrovaného chovu.

Zmeny v usmernení **sa týkajú** „D chovov“ (ktoré boli registrované v CRHZ do 31.08.2024), ktoré boli doposiaľ zriadené za účelom chovania 1 kusu ošípanej do jatočnej hmotnosti a následným zabitím na vlastnú spotrebu.

Ak sa budú ošípané ďalej v týchto chovoch chovať musia byť od 01.09.2024 riadne registrované v CRHZ podľa §40a zákona č. 39/2007 Z.z..

******

**!!!!! Usmernením sa ruší možnosť dochovávania zvierat na registrovanom „D chove“!!!!!**

**„D chov“ od 01.09.2024 bude slúžiť výlučne na presun zvieraťa za účelom domácej spotreby zabitím do 24 hod. od premiestnenia z registrovaného chovu ošípaných.**

**Chovať ošípanú bude možné len v riadne registrovanom chove.**

***A) Chovy, ktoré už toho času dochovávajú 1 ošípanú na domácu spotrebu a sú registrované v Centrálnom registri hospodárskych zvierat (ďalej len „CRHZ“) ako „D chov“*** *(teda majú už z CRHZ pridelené 6 miestne číslo chovu v tvare „Dxxxx“)*

**- dotknuté osoby sú povinné preregistrovať svoj registrovaný „D chov“ na klasický chov ošípaných, napriek tomu, že chov je už registrovaný ako „D chov“**

Chov s ošípanými určenými na dochovanie a následné zabitie na vlastnú spotrebu, prípadne na účel ďalšieho chovu ošípaných je klasický chov hospodárskych zvierat a preto podlieha riadnej registrácii podľa §40a zákona č. 39/2007 Z.z. s povinnosťou vedenia evidencie v chove a to „Register ošípaných v chove“, ale tiež zasielania hlásení do CRHZ výlučne elektronickou formou.

Pokiaľ chovateľ už v „D chove“ chová jednu ošípanú na zabitie nadobudnutú pred 01.09.2024, do doby kým ošípanú zabije sa nemusí preregistrovať na klasický chov, potom ak chce chovateľ ďalej nakúpiť ošípanú na chov resp. dochovanie na zabitie musí si „D chov preregistrovať“ na klasický chov.

Postup preregistrácie chovu:

- chovateľ si na príslušnej regionálnej veterinárnej a potravinovej správe (ďalej len „RVPS“), na regionálnych pracoviskách Plemenárskych služieb SR, š.p., prípadne na obecnom úrade **vyžiada alebo vytlačí** z webovej stránky ŠVPS SR, Ministerstva pôdohospodárstva a rozvoja vidieka SR alebo Plemenárskych služieb SR, š.p. tlačivo **„Registrácia chovu“** (príloha č. 1). Vyplní tlačivo podľa návodu na vyplnenie.

- vyplní tlačivo **„Žiadosť o registráciu chovu“** (príloha č. 2) (na web stránke PSSR, prípadne ŠVPS SR, RVPS)

- s riadne vyplnenými tlačivami a potrebnými prílohami (list vlastníctva, prípadne súhlas vlastníka nehnuteľnosti s využitím na chov zvierat) navštívi príslušnú RVPS, prípadne zašle žiadosť o registráciu chovu s prílohami na príslušnú RVPS.

- držiteľ vyplnené tlačivo „Registrácia chovu“ zašle do Centrálneho registra hospodárskych zvierat, Rosinská cesta 12, 010 08 Žilina (ďalej len „CRHZ“).

- bez vyplnenia povinných polí v registračnom tlačive, nebude žiadosť v CRHZ spracovaná a žiadateľ nebude zaregistrovaný v CRHZ.

- **CRHZ pridelí a zašle** chovateľovi **registračné číslo chovu**, ktoré bude v tvare 6 –miestneho alfanumerického jedinečného kódu.

- pridelené registračné číslo chovu bude chovateľ používať pri hlásení každého premiestnenia ošípanej z a do svojho chovu, a tiež iných udalostí, rovnako aj pri domácej zabíjačke.

**Takto zaregistrovaný chov, je riadne registrovaný chov, v ktorom je možné chovať ošípané.**

Každý ďalší nákup ošípanej do takto registrovaného chovu podlieha požiadavkám vyhlášky Ministerstva pôdohospodárstva a rozvoja vidieka SR č. 17/2012 Z.z. o identifikácii a registrácii ošípaných v znení neskorších predpisov.

***B) Chovy, ktoré chcú získať ošípanú na domácu spotrebu (zabitie do 24 hod.) nákupom od registrovaného chovateľa, resp. nakupuje ošípanú s účelom jej zabitia do 24 hod. na už registrovaný „D chov“.***

******Chovy registrované v CRHZ začínajúce písmenom „D“ sú chovy so špeciálnym režimom, nie sú to klasické chovy na chov zvierat. Tieto chovy slúžia výlučne na účel vykonania domácej zabíjačky do 24 hodín od premiestnenia do chovu. Z tohto chovu nebude možné ošípanú odsunúť do iného chovu a z tohto dôvodu pri registrácii chovu v CRHZ nebude ani vygenerovaný 5 – miestny kód chovu ošípaných (číslo, ktorým sa označujú zvieratá narodené v chove).

Každý konečný spotrebiteľ – kupujúci môže mať zaregistrovaný len jeden „D chov“, ktorý je v CRHZ registrovaný na rodné číslo. Rovnako na jednej adrese je možné vytvoriť len jeden „D chov“.

**1) Registrácia chovu ošípanej na domácu spotrebu a jej okamžité zabitie do 24 hodín od premiestnenia ošípanej do chovu.**

- „D chov“ sa registruje v prípade získania ošípanej z registrovaného chovu na účel domácej zabíjačky,

- „D chov“ musí byť registrovaný už pred prisunutím ošípanej na domáce zabitie,

- zabitie ošípanej je nutné vykonať v súlade s platnými predpismi na zabíjanie zvierat
do 24 hodín od premiestnenia ošípanej do „D chovu“.

Postup registrácie chovu:

- konečný spotrebiteľ – kupujúci, ktorý **nie je registrovaný v CRHZ** a ktorý chce kúpiť ošípanú od registrovaného chovateľa na vykonanie domácej zabíjačky ošípanej do 24 hodín **musí vyplniť tlačivo „Registrácia chovu s ošípanou na domácu spotrebu jej okamžité zabitie do 24 hodín od premiestnenia“** (príloha č.3)

- je potrebné uviesť všetky náležitosti, ktoré tlačivá požadujú

- toto tlačivo sa zasiela do CRHZ, Žilina

- CRHZ následne pridelí a zašle chovateľovi 6 – miestne registračné číslo chovu začínajúce písmenom „D“

- pridelené registračné číslo chovu bude chovateľ používať pri každom nákupe ošípanej na domácu spotrebu

**2) Nákup ošípanej na domácu spotrebu a jej okamžité zabitie do 24 hodín od premiestnenia do „D chovu“ - postup zasielania hlásenia do CRHZ**

- pri nákupe ošípaných na domácu spotrebu, chovateľ – predávajúci vyplní a odošle elektronicky hlásenie presunu do CRHZ na „D chov“, na základe čoho bude tento presun v systéme CRHZ zaevidovaný a spracovaný

- za nahlásenie presunu na „D chov“ je zodpovedný predávajúci – registrovaný chovateľ

- konečný spotrebiteľ – kupujúci nehlási ani nepotvrdzuje presun na „D chov“ v CRHZ

**3) Nákup ošípanej na domácu spotrebu a jej okamžité zabitie do 24 hodín od premiestnenia do „D chovu“ z inej krajiny Európskej únie - postup zasielania hlásenia do CRHZ**

Chovateľ – kupujúci ošípanú na domácu spotrebu musí pred nákupom:

- mať registrovaný „D -chov“

- mať vytvorený prístup farmára do CRHZ

- nahlásiť prísun - import ošípanej z inej krajiny EÚ elektronicky prostredníctvom prístupu farmára do 7 dní od prisunutia ošípanej do svojho registrovaného „D chovu“, na základe čoho bude tento presun v systéme CRHZ zaevidovaný a spracovaný

- za nahlásenie importu na „D chov“ je zodpovedný konečný spotrebiteľ – kupujúci.